b'\n_START_ARTICLE_\nPyh\xc3\xa4 Eugenius I\n_START_PARAGRAPH_\nPyh\xc3\xa4 Eugenius I (k. 657) oli paavina 10. elokuuta 654 \xe2\x80\x93 2. kes\xc3\xa4kuuta 657. H\xc3\xa4n oli syntyj\xc3\xa4\xc3\xa4n roomalainen. Ennen paaviksi tuloaan h\xc3\xa4n toimi pappina ja tuli tunnetuksi hyv\xc3\xa4ntekev\xc3\xa4isyydest\xc3\xa4, hurskaudesta ja lempeydest\xc3\xa4._NEWLINE_H\xc3\xa4nen edelt\xc3\xa4j\xc3\xa4ns\xc3\xa4 oli syrj\xc3\xa4ytetty monoteletismi\xc3\xa4 koskevan kiistan takia, ja my\xc3\xb6s Eugenius I joutui ottamaan paavina asiaan kantaa. H\xc3\xa4n l\xc3\xa4hetti sopuisan kirjeen Konstantinopoliin, mutta Konstantinopolin patriarkan vastaus ymm\xc3\xa4rrettiin provokatiiviseksi Roomassa ja kansa vaati paavia julistamaan Konstantinopolin kirkonkiroukseen. Asiasta nousi kiista Bysantin ja Rooman v\xc3\xa4lille, mutta muslimien hy\xc3\xb6kk\xc3\xa4ys Rodokselle vuonna 654 ja sit\xc3\xa4 seurannut murskaava voitto johti Bysantin keisarin Konstans II:n \xc3\xa4killiseen pakoon, ja n\xc3\xa4in asia j\xc3\xa4i sivuun ja Eugenius I s\xc3\xa4\xc3\xa4styi edelt\xc3\xa4j\xc3\xa4ns\xc3\xa4 kohtalolta.'